Sana'y Wala Nang Wakas

Sana'y Wala Nang Wakas (bahasa Melayu: Ku Yakin Ia Tidak Akan Berakhir) merupakan sebuah siri drama Filipina yang disiarkan di ABS-CBN bermula dari 19 Mei 2003 dan berakhir pada 9 Julai 2004. Ia berkisarkan tentang percintaan Christian dan Ara yang penuh dengan liku yang disebabkan oleh dosa lampau ibu bapa mereka. Ia dibintangi oleh Jericho Rosales, Kristine Hermosa, Diether Ocampo dan Angelika dela Cruz. Di Malaysia, drama ini pernah disiarkan di TV2 dan Astro Prima pada 2004 dan 2005. Ia kemudiannya diulang siar di Astro Bella pada 2013 atas permintaan ramai. Bermula Oktober 2019, TV3 telah mula menyiarkan semula drama ini melalui slot telenovela dari Jam 3 petang hingga 4 petang.

Pelakon dan watak

Pelakon utama
 Jericho Rosales sebagai Christian Soriano - Menjadi anak yatim di usia muda, dia diberi tanggungjawab mengendalikan syarikat-syarikat keluarganya yang berkuasa tinggi. Dia jatuh cinta kepada Ara, tidak tahu bahawa dia juga mempunyai kisah lampau yang mungkin menghancurkan hubungan mereka. 
 Kristine Hermosa sebagai Arabella Grace Garcia/Grace Gonzales - Anak perempuan Elizabeth yang membesar tanpa mengenali kasih ibunya.  Ara jatuh cinta dengan Christian, tidak mengetahui ia akan menghancurkan hidupnya.
 Diether Ocampo sebagai Leonardo Madrigal III - Leo ialah cucu sulung Don Marcelo, seorang peladang yang kaya-raya. Mempunyai seorang adik lelaki yang bernama Ramon. Mereka datang dari keluarga yang berpecah belah apabila ibu mereka meninggalkan mereka untuk berkahwin dengan seseorang di Amerika. Sejak itu, dua beradik itu berada di bawah jagaan Don Marcelo. Leo juga merupakan seorang peukis yang lebih suka dengan seni dan muzik daripada menguruskan hasienda keluarganya. Dia merupakan seorang cucu penyayang, dan cukup berani untuk berjuang untuk apa yang dia percayai atau untuk wanita yang akhirnya akan jatuh cinta dengannya.
 Angelika dela Cruz sebagai Mary Ann Santos -  Mary Ann ialah seorang yang ceria dan periang. Semua orang di sekelilingnya dipengaruhi oleh kegembiraannya. Terlepas dari masa lalu beliau yang bermasalah. Ibunya adalah seorang GRO, yang berkahwin dengan seorang lelaki yang akan melakukan apa sahaja untuk wang walaupun bermaksud, "menjual" anak tirinya. Setelah melarikan diri dari masa lalu, dia bertekad untuk memenuhi impiannya menjadi artis rakaman. Berani dan pintar, walaupun tidak dapat menamatkan pelajarannya, dia akan melakukan segalanya untuk mencapai matlamatnya dan akan melakukan segala-galanya untuk lelaki yang akhirnya dia akan jatuh cinta.

Pelakon pembantu
 Gloria Romero sebagai Doña Valeria Valencia
 Cherry Pie Picache sebagai Elizabeth/Yvette Valencia
 Joel Torre sebagai Anton Garcia
 Marvin Agustin sebagai Newton
 Kaye Abad sebagai Shane Diwata
 Desiree Del Valle sebagai Francine Perez
 Caridad Sanchez sebagai Choleng
 Luis Alandy sebagai Ramon Madrigal
 Gary Estrada sebagai Richard Valencia
 Jane Oineza sebagai Arabella Grace Garcia/Grace Gonzales kecil 
 John Manalo sebagai Christian Soriano kecil

Pelakon undangan
 Ilonah Jean sebagai Rhodora Soriano
 Bong Regala sebagai Emilio Soriano
 Bon Vibar sebagai Nicanor Soriano
 Nina Ricci Alagao sebagai Bettina
 Minnie Aguilar sebagai ibu Shane
 Ward Luarca sebagai Orly
 Marithez Samson sebagai Lucy
 Cholo Escaño sebagai Einstein
 Crispin Pineda sebagai Orly muda
 Serena Dalrymple sebagai Rain Soriano
 Julia Clarete sebagai Denise
 Karlo Enriquez sebagai Nicanor muda
 Troy Martino sebagai bapa Shane
 Kimberly Diaz sebagai isteri Einstein
 Carla Humphries sebagai setiausaha Christian
 Tin Arnaldo sebagai Valeria muda
 Boy Abunda sebagai dirinya sendiri
 Karlina Bayot sebagai Socorro Soriano
 Kris Aquino sebagai dirinya sendiri
 Roderick Paulate sebagai Truman
 Suzette Ranillo sebagai Jake
 Robby Mananquil sebagai Perry
 Chinggoy Alonzo sebagai Don Marcelo Madrigal
 Teresa Garcia
 Khalila Aguiluz
 Vangie Labalan
 Errol Dionisio†
 Efren Reyes Jr.
 Brandon Gepfer sebagai Mando Leandro

Sambutan
Sana'y Wala Nang Wakas dianggap sebagai salah satu drama lipur lara terbaik dalam sejarah televisyen Filipina oleh kebanyakan pengkritik dan penonton. Penarafan tertinggi ialah 49.3%, manakala yang paling rendah ialah 38.7%. Penarafan keseluruhannya ialah 40.4%.

Adaptasi Malaysia

Sana’y Wala Nang Wakas telah diadaptasikan di Malaysia oleh Global Station Sdn. Bhd. Ia diberi tajuk, Cinta Tiada Ganti dan diterbitkan sebanyak 100 episod ia dibintangi oleh Aedy Ashraf, Nelydia Senrose, Ben Amir dan Atikah Suhaime sebagai watak utama. Tayangan perdana bermula 10 Julai 2018 di Astro Prima.

Rujukan

Pautan luar
 

Siri televisyen Filipina
Telenovela ABS-CBN